ועדת הכלכלה, כנסת 17, פרוטוקול מספר 124, 2006-12-11 12:30

משה כחלון: שלום לכולם.

משה כחלון: אני פותח את ישיבת ועדת הכלכלה.

משה כחלון: על סדר היום תקנות הטיס (הפעלת כלי טיס וכללי טיסה)(תיקון מס' 2).

משה כחלון: ב-19 בנובמבר 2006 קיבלתי מכתב מסגן ראש הממשלה ושר התחבורה, שמבקש שאניח על סדר יומה של וועדת הכלכלה של הכנסת את התיקון לתקנה 24 לתקנות הטיס (הפעלת כלי טיס וכללי טיסה), התשמ"ג-1981 ואנחנו עושים כן.

משה כחלון: אני מקריא את התקנה.

משה כחלון: זה מה שמבקש שר התחבורה.

מאיר בן שיה: ברשותך, אנחנו רוצים להסביר את הצורך שהוא המניע לדרישה או לבקשה שלנו שגם מטוסי הריסוס יפעילו אמצעי איכון שנקרא זע"ט - זיהוי עמית טורף, כדי שיאפשר לנו להבדיל בין מטוסינו או מטוסים שבקשר אתנו ולצורך העניין הם תקינים לבין מטוסים שהם מטוסי אויב, שחודרים לשמי מדינת ישראל.

מאיר בן שיה: אחד האמצעים לזהות זה המכשיר הזה שנקרא בלועזית טרנספונדר והוא מותקן בדרך כלל על כל המטוסים ומחויב בכל המטוסים.

מאיר בן שיה: בעבר, פטרנו את מטוסי הריסוס מלהשתמש במכשיר הזה מתוך תפיסה שמתחת לגובה מסוים אין בעיה תעבורתית.

מאיר בן שיה: היום, כשהבעיה הביטחונית גברה ואיום הטרור האווירי על מדינת ישראל גדל גם בסוגיות בטיחותיות שיותר ויותר כלי טייס טסים במרחב, הצורך הבטיחותי גדל ואנחנו מבקשים לחייב את מטוסי הריסוס במכשיר הזע"ט הזה.

מאיר בן שיה: בתקופה מסויימת במלחמה ביקשנו מהם והם התקינו וזה אכן פתר הרבה בעיות.

מאיר בן שיה: אני רוצה להראות דוגמה של איך זה נראה על מסכי המכ"ם כדי להמחיש את הצורך בזה.

אתי בנדלר: מה זאת אומרת התקינו בתקופה מסוימת?

אתי בנדלר: הם התקינו ואחר כך הסירו?

אתי בנדלר: זה מכשיר נייד?

יצחק גלנטי: מה המחיר של המכשיר הזה?

יואב לבנה: 1200 דולר בדיוק.

יצחק גלנטי: ברגע שאתה כותב "כלי טיס", כל כלי הטייס נכנסים תחת הקטגוריה הזאת.

מאיר בן שיה: (הסבר בליווי שקופיות) אנחנו רואים כאן את מזל"ט החיזבאללה שהתרסק באזור כברי.

מאיר בן שיה: רואים פה את גבולות מדינת ישראל וזה קו הגבול של לבנון וכאן זה כברי, וכך זה נראה על מסכי המכ"ם.

מאיר בן שיה: פה אנחנו מגלים אותו לראשונה.

מאיר בן שיה: חשוב לי להמחיש שכל שורה של רצף נקודות זה כלי טייס בין אם אנחנו מזהים אותו ובין אם לא.

מאיר בן שיה: אם הוא ירוק הוא תקין, ואם הוא אדום הוא כנראה עוין.

מאיר בן שיה: במקרה הזה, להעשרת הידע, המזל"ט של החיזבאללה השלישי, כבר אפשר לראות שמטוסים מאיימים לחסל אותו וזה לא עניינו אבל היה חשוב לי להראות לכם איך נראה כלי טייס עוין בתוך שמי מדינת ישראל.

מאיר בן שיה: זה כלי הטייס וכך רואים את זה, רצף הנקודות האדומות.

יצחק גלנטי: זה קליטה על המכ"ם שלכם?

מאיר בן שיה: כן, ביב"א בהר מירון.

מאיר בן שיה: אראה לכם אירוע נוסף שקרה במלחמה.

מאיר בן שיה: זה מרסס שטס באזור עמק החולה ועבד שם.

מאיר בן שיה: ידענו, רק כדי להבהיר, שמטו שטס בשמי מדינת ישראל חייב להיות מבוקר ויש שלושה דברים שמאשרים לו את הטיסה.

מאיר בן שיה: על פי חוק הטייס זה טרום הטיסה שלו, קשר עם יחידת הבקרה ואמצעי הזיהוי שאכן אנחנו מזהים אותו שזה המטוס.

אתי בנדלר: אמצעי הזיהוי זה הטרנספונדר?

מאיר בן שיה: נכון.

מאיר בן שיה: עד היום המרססים לא היו כלולים בהגדרה השלישית, אבל אנחנו יודעים שהם שם והם עובדים באזור.

מאיר בן שיה: לא תמיד אנחנו רואים אותם על מסכי המכ"ם בגלל שהם טסים מאוד נמוך אבל כשאנחנו מגלים אותם, אנחנו לוקחים מטוסי יירוט שהיו בפטרול יירוט שמחפש את אותו מזל"ט של החיזבאללה ומפנים אותו לזהות את המרסס.

מאיר בן שיה: (תקשורת בין בקר הטיסה לטייס היירוט)

משה כחלון: איך אתם מזהים אותם היום?

מאיר בן שיה: ראינו זיהוי על מסך המכ"ם ורק באמצעות המכ"ם אנחנו לא יודעים להגיד אם זה מטוס עמית או טורף ולכן במקרה הזה נלקחו מטוסי יירוט כדי לזהות אותו פוזיטיבית בעין.

מאיר בן שיה: זיהו שהמטוס הוא לריסוס והתאמנו עם המידע המוקדם שהיה לנו על מטוסי ריסוס באזור הזה.

מאיר בן שיה: זו השלכה של הנחה שאכן ידענו שיש מטוסי ריסוס באזור, זיהה בעין מטוס היירוט שזה מטוס ריסוס וידענו - -

אתי בנדלר: ידעתם מתוך המידע המוקדם?

משה כחלון: ראשית, רואים שיש כלי טיס ולאחר מכן, צריך לשלוח משהו לראות אם זה עמית או טורף.

מאיר בן שיה: היה ידוע שיש שם פעילות אבל מכיוון שהם טסים נמוך, לא תמיד אנחנו רואים.

מאיר בן שיה: במקרה הזה, אם היה מותקן מכשיר זיהוי עמית-טורף, שהוא אישי עם קוד מסוים למטוס, זה אומר שאם הייתי קורא את קוד הזע"ט שלו, שזה רצף של 4 ספרות אישיות לכל מטוס - -

יצחק גלנטי: ה-פור איקס.

משה כחלון: פור איקס צריך שיהיה על כל מטוס ישראלי.

מאיר בן שיה: פור איקס זה אות הקריאה שלו.

מאיר בן שיה: הזע"ט זה מכשיר אלקטרוני שמשדר לי סיגנל אלקטרוני למערכות הזע"ט שלי, אבל הזיהוי האלקטרוני זה הזע"ט.

מאיר בן שיה: במקרה הזה, אם היה לו מכשיר זע"ט והוא היה משדר לי את הסיגנל האישי שלו, לדוגמה רצף ספרות של 3341, הייתי יודע שזה מטוס הריסוס.

משה כחלון: אם מטוס האויב מתקין דבר כזה, זה לא עוזר - -

מאיר בן שיה: אני תיאמתי מראש ואני יודע שהוא מתקין מספר.

מאיר בן שיה: גם אם יבוא עכשיו מטוס אויב, לא בהכרח יהיה לו את אותו סיגנל כמו שתאמנו על הקרקע ובאוויר בין הבקר למטוס.

מאיר בן שיה: כל המטוסים האזרחיים בעולם טסים עם מכשיר כזה.

מאיר בן שיה: הסוגיה במקרה דנן זה רק המרססים.

מאיר בן שיה: בעתיד, אם נצטרך לדברים נוספים, נבקש.

מאיר בן שיה: היום אנחנו מתעסקים רק עם מטוסי הריסוס שמפעילה "כימניר".

מאיר בן שיה: לזכותה יאמר שבתקופת המלחמה פנינו אליהם וביקשנו להתקין כאלה מכשירים והם התקינו ולאחר מכן, מכיוון שזה לא הופיע בתקנות, הם התבקשו להסיר את המכשירים על ידי רשות התעופה האזרחית ולכן אנחנו יושבים כאן.

אתי בנדלר: למה ביקשו מהם להסיר?

מאיר בן שיה: כי זה לא מותקן בתקנות.

משה כחלון: מה עמדתכם?

איתן שטרקמן: ראשית, חבל של נערך דיון מקדים.

איתן שטרקמן: נערך דיון אחד עם ראש המבצעים שלנו, שמצד אחד התנגד ואנסו אותו לשים בזמן המלחמה או קצת לפני המלחמה.

איתן שטרקמן: במלחמה שמנו את זה כמובן, כי טסנו די קרוב לגבול ולפעמים גם מעבר לגבול והיו גם בקשות של הצבא שנטוס לצד שני - -

מאיר בן שיה: איזה צבא?

איתן שטרקמן: שלך.

מאיר בן שיה: מכיוון שאני אמון על הבקשות האלה, לא ביקשתי שיטוסו מרססים מחוץ לגבול.

מאיר בן שיה: לא טסים מטוסים אזרחיים מעבר לגבול.

איתן שטרקמן: זה לא נעשה אבל היו פניות.

איתן שטרקמן: כשאנחנו טסים בכיבוי שריפות אנחנו עושים את זה על פי בקשות וכמה שיותר מהר.

איתן שטרקמן: הנושא השני זה שאנחנו טסים יחסית מאוד נמוך והרבה פעמים קשה מאוד לקלוט ואני לא יודע איך זה נראה על המכ"מים שלכם ואיך זה נראה פה.

איתן שטרקמן: יש מספר אלמנטים בנושא הזה: ראשית, ביקשתי שלא יחייבו את כולם.

איתן שטרקמן: מי שטס ליד גבול, ליד נקודות שיש טעם לעשות זע"ט, אז בוודאי שכן.

איתן שטרקמן: אבל למטוסים שמרססים ליד אשדוד ותל אביב, פתח תקווה, אין צורך.

משה כחלון: אתה אומר לא לעשות את זה בצורה גורפת.

משה כחלון: ..

יצחק גלנטי: יש בעיה מה זה גבול.

יצחק גלנטי: מבחינת המרחקים של המדינה, הכל זה גבול.

יצחק גלנטי: אבל יחד עם זאת, חייבים להגדיר את זה, כי אי אפשר יהיה לטוס ללא מכשיר זיהוי כזה.

יצחק גלנטי: דרך אגב, כמה זמן לקח לכם לזהות את המקרה הזה?

מוטי שמואלי: במקרה הזה היה מטוס יירוט באוויר וזה לקח דקות.

מוטי שמואלי: במקרים אחרים זה לוקח יותר זמן.

משה כחלון: מאיר, מה אתה עונה לאתי?

מאיר בן שיה: מכיוון שמכשיר הזע"ט משדר, בניגוד למכ"ם רגיל שהוא רק קולט, סבירות הגילוי שלי לזע"ט היא הרבה יותר גדולה.

מאיר בן שיה: בכך אני מגדיל את אחוזי הגילוי ויש לזה יתרון גדול.

מאיר בן שיה: לגבי האזורים, כמו שאצר חבר הכנסת גלנטי, בואו נבין מה זה מדינת ישראל.

מאיר בן שיה: כשממריא משהו מטול כרם או מקלקיליה כדי לעשות פיגוע דרך האוויר בנתניה או באזור חדרה, אני אראה פה דוגמה של אולטרלייט שנראה אותו דבר.

מאיר בן שיה: הוא המריא מעפולה, חתך דרך ג'נין וטול-כרם בגלל בעיות דלק כאלה ואחרות.

מאיר בן שיה: גם פה, אם ימריא מטוס ריסוס, (הקלטת בקר היירוט) אנחנו יכולים למצוא איום אווירי גם בתוך המדינה וזה נראה אותו דבר.

מאיר בן שיה: המטוס שבדיעבד התברר שזה אולטרלייט עשה את הנתיב הזה, הוא המריא מבית שאן, והוא חצה דרך יו"ש.

מאיר בן שיה: זה לא גבול, אבל האיום דומה.

מאיר בן שיה: לכן, אנחנו מתעסקים עם זה באזור מטחים, באזור הטיסות שאנחנו חוששים מהם באזור איו"ש ועזה.

מאיר בן שיה: לגלות כלי טייס שאתה לא מכיר באזור אשדוד ואשקלון זה איום שיכול לצאת מעזה.

מאיר בן שיה: צריך להבין שבהיבט של האיום, ככל שנושא ההפרדה הקרקעית או גדר הביטחון הקרקעית יהיה חזק יותר, כך הם ינסו למצוא פתרונות גם מתחת לקרקע ובאוויר.

עמרי טלמון: יש פה שתי שאלות עקרוניות לפני שדנים בתקנה.

עמרי טלמון: אחת מהן נדונה בוועדה הזו אין ספור פעמים והיו"ר הקודם התבטא על זה בחריפות רבה, לא לבוא הנה עם שליפות מהמותן.

עמרי טלמון: אם יש בעיה, צריכים הגופים הנוגעים בדבר, רשות התעופה האזרחית, חיל האוויר, ציבור הצרכנים והמשתמשים, לשבת ולראות מה העניין.

עמרי טלמון: אם כולם מסכימים לאיזה פיתרון, התהליך בוועדה הוא פשוט.

עמרי טלמון: אם לא מסכימים, צריך לפתוח לדיון את נקודות המחלוקת.

עמרי טלמון: אני נתתי דוגמאות לפני הישיבה לאנשי חיל האוויר על נושא אחר וגמרנו עניין בשעתיים.

עמרי טלמון: אני לא מבין למה לא יושבים ודנים.

עמרי טלמון: אני מציע לך אדוני, לומר להם: תלכו הביתה, תעשו שיעורי בית ותבואו לכאן מוכנים, כמו שאתה לא מוכן לשמוע פה, בוועדה, שני נציגים של הממשלה שמתכתשים ביניהם.

עמרי טלמון: אתה אומר: אני רוצה לדעת מה עמדת הממשלה.

עמרי טלמון: צריכה להיות גזירה שווה.

עמרי טלמון: דבר שני, אמרו פה: גדר ביטחון אווירי.

עמרי טלמון: אני לא נגד גדר ביטחון אווירית, אבל אם זה כך, דינה כדין גדר ביטחון קרקעית.

עמרי טלמון: הואיל והמפעל שבו עבדתי עשה את משיבי המכ"ם הראשונים בצה"ל שמבוססים על מחשב, גם בנה את גדר הביטחון בצפון ולא שלמו את החשבון רביבים, מרגליות, משגב, מנרה ומטולה אלא מדינת ישראל.

עמרי טלמון: אז אם זה ענין ביטחוני, זה תפקידה של המדינה ולא של "כימניר", להתעסק עם גדר ביטחון אלקטרונית.

יואב לבנה: ראשית, טרנספונדר זה אמצעי אלקטרוני-אזרחי, שקיים בכל התעופה כהתקנת חובה, בכל המטוסים.

יואב לבנה: יש מספר מטוסים - -

עמרי טלמון: מאיזו סיבה?

יואב לבנה: אל תפריע לי.

יואב לבנה: יש מספר כלי טייס שהתקנות פוטרות אותם מההתקנה הזאת.

יואב לבנה: הבקשה מחיל האוויר הגיעה לרשות התעופה לפני שנה וחודשיים.

יואב לבנה: נתנו לכל בעלי העניין לדעת מזה וישבנו אתם וליבנו אתם.

יואב לבנה: היתה אז חברה בהקמה, חברת "תלם", שיש לה 4,5 מרססים והם מסיימים היום את ההתקנה במטוס הרביעי או החמישי.

יואב לבנה: "כימניר" בהתארגנות והיא החברה הגדולה.

יואב לבנה: כולם יודעים מזה בהתראה של שנה.

יואב לבנה: אנחנו במקרה זה מסכימים עם חיל האוויר, שאלה צורכי ביטחון ואני מציע להתחשב, למרות שהמחיר ידוע לנו.

יואב לבנה: אם 1200 דולר במערך ההתקנה - -

איתן שטרקמן: זה הרבה יותר מ-1200 ומי כמוכם יודע שלעשות התקנה ולעבור את הפרוצדורות ואז אנחנו מקבלים - -

יואב לבנה: לא עושים את זה מהיום למחר.

משה כחלון: מר לבנה, אולי תקצר להם את ההליכים שם?

יואב לבנה: אנחנו מסכימים להכפיל את זה מ-30 יום ואפילו יותר.

איתן שטרקמן: אמרו לנו להוריד את זה אחרי המלחמה.

איתן שטרקמן: ..

משה כחלון: אנחנו הולכים לאשר את התקנה הזאת ואני מתרשם שכך גם חבר הכנסת גלנטי.

יואב לבנה: למרות שהמכשיר הזה הוא 1200, שמענו על כוונות להתפרס על יותר כלי טייס וזה הרבה כסף לכלי טייס פרטיים ולכלי טייס של חובבים.

יואב לבנה: אני מביא לידיעת

יואב לבנה: כם את הכוונות שלהם, שלא באופן אוטומטי אנחנו שמחים לאשר דבר כזה.

עמרי טלמון: זה לא מדויק, מפני שכלי הטייס האזרחיים, כמו המטוסים שלי, נושאים את המכשירים האלה בלי שום סיבה של ביטחון אלא לפי סטנדרט, בקרה אווירית בינלאומית, שייך לתחום אזרחי לחלוטין.

איתן שטרקמן: אנחנו מבקשים לדחות את זה קצת - -

לאה ורון: כמה זה קצת?

איתן שטרקמן: 6 חודשים זה בסדר.

איתן שטרקמן: יש אלמנט שפוגע בביזנס והעלויות זה לא הסיבה.

משה כחלון: אבל אם יתנו לך 90 יום, אתה יכול לתכנן?

איתן שטרקמן: בסדר.

אתי בנדלר: בסדר, 3 חודשים.

איתן שטרקמן: יש עוד מספר דברים שצריך לדון עליהם פה.

איתן שטרקמן: העניין הגורף כדוגמה.

איתן שטרקמן: כשעושים בכל המטוסים ואתן לכם דוגמה, שלחברת "כימניר" יש 34 מטוסים שמתוכה אנחנו מפעילים כ-22 מטוסים.

איתן שטרקמן: אז אין טעם שעל כל המטוסים יהיה זע"ט, מהסיבה שזה סתם לבזבז כסף.

משה כחלון: אבל צריך לעשות התאמות וכולי.

איתן שטרקמן: לא, ניתן להרכיב את זה בצורה שהמכשיר יהיה נשלף ואפשר יהיה להעביר אותו בדקות.

משה כחלון: חייל האוויר רוצה שכל מטוס שעולה לאוויר יהיה לו המכשיר.

משה כחלון: אתה יכול להתחייב לזה?

איתן שטרקמן: בסדר.

איתן שטרקמן: יש עוד נושא שרציתי להעלות אותו כאן:

איתן שטרקמן: רוצים לשים את זה על כל כלי הטייס.

איתן שטרקמן: יהיה לכם מסך אחד גדול ירוק, כשכל המטוסים יהיו באוויר.

איתן שטרקמן: הסיכון היחיד שאני רואה פה זה אחד הדברים שמשגיחים כל הזמן, שלא ייגנב מטוס וזה הפחד הגדול מבחינה ביטחונית.

איתן שטרקמן: כשייגנב מטוס כזה עם זע"ט, הוא יהיה ירוק ויוכל לעשות כל מה שהוא רוצה.

מאיר בן שיה: יירטו אותו.

מאיר בן שיה: אפשר לשים "איתוראן" כמו שיש במסוקי המשטרה אבל זה לא הדיון.

מאיר בן שיה: מדברים רק על מטוסי הריסוס.

יצחק גלנטי: צר לי לומר, אבל חייבים למצוא מצב שיאפשר גם לטוס וגם ביטחון.

יצחק גלנטי: נכון לרגע זה, אני יודע שללא שום מצב למחמה, קו הרוחב עכו וצפונה, קושרים ידיים מבחינת אזורי טיסה.

יואב לבנה: זה דיון אחר.

יצחק גלנטי: זה לא דיון אחר כי אתה מכניס פה את כל מערכת התעופה הזעירה לתוך סד.

יצחק גלנטי: הבעיה שלי היא שהיום זה עם מטוסי ריסוס ומחר זה יזלוג לייתר כלי הטיס השונים והמשונים.

יצחק גלנטי: ברור שאם ממריא אפילו "בקאי", אז הוא כבר בחזקת חשוד, כי הוא מאוד קרוב לגבול.

יצחק גלנטי: אז מחר תגיד שהוא לא ימריא משם כי אין לו את מכשיר הזיהוי?

מאיר בן שיה: חבר הכנסת גלנטי, הדוגמה שנתת מצוינת, כי דרך מכשיר הזע"ט הזה, זה יאפשר לנו לפתוח את המגבלות שאנחנו מגבילים היום על אזורים מסויימים, ולו היה לכל האולטרלייטים הקטנים אמצעי איכון, שיכולנו לראות אותם בוודאות ולא בהכרח מכשיר זע"ט, אני לא חושב שהוא מתאים לכלים האלה והיה לנו אמצעי איכון אחר, היינו יכולם לאפשר להם לטוס יותר.

יצחק גלנטי: תן דוגמה לאיזה מכשיר אתה מתכוון?

מאיר בן שיה: מכיוון שהדיון פה רק על מטוסי הריסוס - -

אתי בנדלר: אנחנו מדברים על כלי טייס המופעל בחקלאות.

אתי בנדלר: אני מניחה, שאלה המרססים.

עמרי טלמון: חבר הכנסת גלנטי, יש מכשיר איתור נהדר עם קוד אישי בפלאפון.

מאיר בן שיה: על מסוקי המשטרה מותקנת מערכת "איתוראן" ומפקד יחידת המשטרה פותח את הלפטופ שלו ברכב ורואה בדיוק איפה המסוקים שלו נמצאים.

מאיר בן שיה: זו דוגמה למערכת שאפשר להתקין על האולטרלייט.

יצחק גלנטי: אתה יודע שהתקינו "איתוראן" גם על חמור.

מאיר בן שיה: גם את זה אפשר לעשות אבל היום אנחנו דנים רק על מטוסי הריסוס.

יצחק גלנטי: אז בואו נכתוב פה: "מטוסי ריסוס" ולא "כלי טייס".

מאיר בן שיה: כתוב: כלי טייס שמופעלים לצורכי חקלאות.

מאיר בן שיה: זה רק מטוסי ריסוס.

אתי בנדלר: אז אולי כדאי שעורכת דין בלאו תסביר מה התקנות האלה עושות.

צביה בלאו: תקנה 201 לתקנות ההפעלה מגדירה מהי הפעלת כלי טייס בחקלאות.

אתי בנדלר: שזה אומר?

צביה בלאו: "הפעלת מטוס לחקלאות או הפעלת כלי טייס לשם ריסוס, לשם פיזור כל חומר אחר המיועד לדישון, עיסוק בפעילויות פיזור חומרים הקשורים לחקלאות וכיבוי שריפות.

צביה בלאו: אלה הפונקציות.

אתי בנדלר: כיבוי שריפות נחשב גם לחקלאות.

צביה בלאו: בתקנות הטייס, בתקנות ההפעלה, יש את החובה להתקין טרנספונדר, בתקנה 21.

צביה בלאו: תקנה 24 מחריגה כמה כלי טייס מהחובה להתקין טרנספונדר, כשסעיף קטן (3) קובע כלי טייס המופעל בחקלאות.

צביה בלאו: חיל האוויר רוצה להוריד את הפטור שנקבע בסעיף קטן (3) ולהחיל עליהם את חובת התקנת הטרנספונדר.

אתי בנדלר: וזה משמעות התקנות.

אתי בנדלר: דהיינו, שאר ההחרגות שקיימות היום בתקנה 24,לרבות גלשון, מצנח ממונע, אווירון זעיר ואווירון הדרכה זעיר, אלה ממשיכים להיות פטורים עדין מהתקנת טרנספונדר.

יצחק גלנטי: אבל גם הם מהווים סיכון ביטחוני.

לאה ורון: אז צריך לבקש מחיל האוויר לבוא עם תקנות נוספות.

מאיר בן שיה: אני חושב שזה צריך להיות אינטרס הדדי של כולם.

משה כחלון: תודה.

משה כחלון: הדברים ברורים.

משה כחלון: בהמשך לבקשתו של חבר הכנסת גלנטי, לפני שאתם באים עם התקלות הבאות, תשבו עם הגורמים המוסמכים שאתם חושבים שצריכים להתקין את היחידה הזאת, על מנת שנגיע לדיון פה לא יהיו ויכוחים על גבול הגזרה ולא ויכוחים אם מטוס מקורקע כן צריך או לא צריך.

טוביה יעקובי: במכתב של כבוד שר התחבורה, בהסבר, הם כותבים שאם הם יהיו בסדר ויתקינו את המכשיר הזה, הם יאפשרו לחקלאים, ויש לנו הרבה שטחים בארץ, שחיל האוויר לא נותן לנו לרסס.

טוביה יעקובי: השנה שנת בצורת ולא עובדים קשה.

משה כחלון: ושנה הבאה היא שנת שמיטה וגם לא עובדים.

טוביה יעקבי: אני לא בטוח שהגיס שלך ישמח לשמוע את זה אבל אם הגשם יהיה קשה בסביבת פברואר, מרץ, כמו שהיה בשנת 1992, אנחנו צריכים את הכלים האלה ברוב הגידולים.

טוביה יעקבי: יש המון אזורים שחיל האוויר לא נותן.

טוביה יעקבי: אני מבקש את סיוע הכנסת בכך שהמלל הזה יהיה אוהד באיזה שהוא אופן.

טוביה יעקבי: ..

לאה ורון: דברי ההסבר הם לא חלק מהתקנות.

טוביה יעקבי: אני רוצה עד הגדר.

מאיר בן שיה: תבינו שהמכשיר הזה, ברגע שהוא מאפשר לנו רמת ודאות יותר גדולה לדעת איפה כלי הטייס, זה מאפשר לנו להוריד הרבה מאוד מגבלות.

מאיר בן שיה: ציינתי זאת לגבי המרססים ואנחנו דנים רק על מרססים.

מאיר בן שיה: נעזוב את האולטרלייטים.

מאיר בן שיה: נגיע אליהם בצורה מסודרת אחרי שנשב עם כל הגורמים, אנחנו מבטיחים.

משה כחלון: חבר הכנסת גלנטי, חשוב שתראה את המסמך הזה.

משה כחלון: ..."דרישה זו הוצגה בפני חברות התעופה הרלבנטיות על ידי מנהל רת"א והתקבלה על ידיו".

יצחק גלנטי: שלא תבין לא נכון, אני לא אנטי חיל אוויר...

איתן שטרקמן: זה לא נכון.

איתן שטרקמן: אני לא שומע על זה פעם ראשונה.

איתן שטרקמן: דיברתי בדיון ואמרתי שאולי אני לא יודע, יכול להיות שאנשים שלי עשו משהו ולא הביאו את זה לידיעתי.

איתן שטרקמן: דיברתי עם מנהל מבצעים והוא אמר שהוא היה בדיון אחד והתנגד נחרצות.

איתן שטרקמן: זה מה שדב פלג אמר וכמו שאני מכיר אותו, זאת האמת.

איתן שטרקמן: אני לא ראיתי שום פרוטוקול או נייר.

איתן שטרקמן: אני לא יודע מזה בכלל.

משה כחלון: אני הקראתי מה שכתוב.

אתי בנדלר: מה ששר התחבורה העביר לוועדה.

איתן שטרקמן: הנקודה היא שונה, לא באתי להתווכח.

איתן שטרקמן: בדיונים הקודמים עלה לנו הרבה יותר ויש עכשיו כל מיני דברים שמינהל התעופה ואנחנו צריכים לעשות.

איתן שטרקמן: הבאנו מטוסים קצת יותר גדולים והם צריכים לעבור גרופ D וכל מיני מערכות שאנחנו צריכים להשקיע השקעות.

איתן שטרקמן: משרד החקלאות אמר שזה בסדר וחייל האוויר צודק בדרישתו אבל מעמיסים כל הזמן - -

משה כחלון: אנחנו לא מעלים לכם אגרות יותר.

משה כחלון: פה הרבה יותר קל לי לאשר את התקנות מאשר את התקנות הקודמות, שהרגשנו מאוד לא נוח וניסינו למצוא דרכים כדי להקל על החברות.

אתי בנדלר: אני מבקשת בתקנה 2, תיקון תקנה 1 בתקנה 24 לתקנות הטייס, הפעלת כלי טייס וכללי טיסה התשמ"ד-1981, פיסקה 3 היא הפסקה שקראנו קודם תמחק.

אתי בנדלר: 2.

אתי בנדלר: תחילת תחילתן של תקנות אלה, במקום 30 ימים, יבוא: 3 חודשים מיום פרסומן.

אתי בנדלר: 3 חודשים זה המועד האחרון וזה אומר שעד 3 חודשים צריכים להשלים את ההתקנה על כל המטוסים.

משה כחלון: אני מבקש להצביע.

משה כחלון: מי בעד, עם התיקון של התקנה עם התיקון המוצע - 2 עבר פה אחד.

משה כחלון: אני מבקש מעורכת הדין בלאו וממר יואב לבנה להפנות את תשומת ליבו של השר שדברי ההסבר שהובאו לוועדה לא תואם את מה שנאמר על ידי מר שטרקמן, מנכ"ל "כימניר".

משה כחלון: הדברים נאמרו לפרוטוקול.

משה כחלון: אני מקווה שלהבא זה יהיה יותר מסודר.

יואב שטרקמן: ראש הרשות עדכן אותי, הוא בתאילנד והחברות יודעות מזה, ידעו מזה והסכימו לזה.

משה כחלון: תעדכנו את השר והשר ידבר עם המנכ"ל והמנכ"ל ידבר עם איתן.

משה כחלון: אנחנו הערנו על זה היות וזו לא פעם ראשונה שזה קורה.

משה כחלון: בדיונים הקודמים זה קרה ואני חושב שזה צריך להגיע לרמת השר.

משה כחלון: אחרי שהוא יברר את הענין, לכאן צריכים להגיע מגובשים.

משה כחלון: אנחנו צריכים להכריע במחלוקות ולא בהסכמות.

משה כחלון: אני מודה לכולם.

משה כחלון: הישיבה נעולה.